412 a' magyar tud. társaság' értekezései. 



A' 21-ik ágazat az 1492. törv. 90-ik czikke határozatának kiegé- 

 szítésére rendeli: hogy nemesre nézve történt helytelen letartóztatás 

 miatt nekie és jobbágyainak igazságot szolgáltatni a' megyei birák , vagy 

 ha a' bántalom a megye' grófjának jószágán történt, a vármegye' ne- 

 meseinek közönsége szolgabiráival tartozzék , és ha ezek gróQiik ellen 

 törvényt szolgáltatni vonakodnának , a' gróf országunk' rendes birái elé- 

 be idéztessék. 



A' 22-ik ágazat az 1492. törv. 93-ik czikkét azon határozattal 

 toldja meg: hogy építményeit, sövényeit, 's földbevert fáit 's karóit a' 

 törvényes engedelemmel költöző jobbágy se merje magával elvinni , 's 

 ha elvinné, ő maga, vagy ha arra elégtelen volna, új földesura, a' bi- 

 ró és felperes közt egyenlően felosztandó 100 aranyforintba marasztal- 



tassék. 



A' 23-ik ágazat az 1492. törv. 95-ik ezikkéhez azon toldalékot 

 adja: hogy az e' törvénynek valamelly pontját áthágó káptalan vagy con- 

 vent pecsétének veszteségével bűnhődjék. 



A' 24-ik ágazat az 1492. törv. 100-ik ezikkének következésében 

 rendeli : hogy Pest és Pilis vármegyék' nemesei szolgabiráik' választására 

 evenként összegyűlvén egyszersmind néhány előbbkeló' nemeseket vá- 

 laszszanak, 's a szolgabirák gróf és algróf helyett minden ügyeket ezek- 

 kel ítéljenek. 



A' 25 és 26-ik ágazat az 1492. törv. lOS-ik czikkét következő 

 rendelésekkel bővíti: 1) Hogy az országgyűlések' hosszas tartásának, 

 és abból származó terheknek , és a' rendek' idő előtti eloszlásainak meg- 

 előzésére, ha ezután a' király országgyűlést tartand, a főpapokat, bá- 

 rókat, és egyéb tanácsosait bizonyos helyre előbb hijja össze, és félrete- 

 vén minden egyéb tanácskozásokat a' tartandó országgyűlés' okait és tár- 

 gyait terjeszsze elejök be, és ők mellőzvén minden magányos ügyeiket 

 és bajaikat, a' király által előterjesztettekről mérséklettel, komolyan, 

 's lárma nélkül tanácskozzanak, 's felettök határozzanak, és ha véle- 

 ményeik valamelly tárgyra nézve meghasonlanának, a' királyi ajtón- 

 állók' mestere, kinek mindenkor jelen kell lennie, hallgatást parancsol- 

 ván, a' szavazatokat egyenként szedje össze, hogy így legalább a' jó- 

 zanabb rész' véleménye által egyetértés eszközöltessék , és ezeknek kö- 

 vetkezésében az előforduló ügyek az ország' gyűlése által könnyebben 



